projecte-aina/catalan_government_crawling huggingface dataset:
L'INEFC Barcelona ja està preparat per convertir-se en un pavelló més del CatSalut, depenent de l'Hospital Clínic.
Gemma Tarafa, regidora de Salut de l'Ajuntament de Barcelona, i el Dr.
Faust Feu, responsable de dispositius externs del CatSalut, han presentat el nou pavelló en una roda de premsa al centre de Montjuïc.
L'INEFC Barcelona serà, doncs, un dels 4 espais habilitats per descongestionar el sistema sanitari de la ciutat amb persones afectades pel coronavirus, amb l'objectiu que l'Hospital pugui retornar a poc a poc a la normalitat i atendre altres patologies que en aquests moments no pot assumir per manca d'espai.
La data d'entrada en funcionament dependrà de com evolucioni la pandèmia.
Final: a determinar en funció de com evolucionin els esdeveniments derivats de la Covid-19
El trasllat d'expedient acadèmic és una possibilitat d'accés a la universitat que està al marge del sistema majoritari d'ingrés i admissió.
Els alumnes amb estudis universitaris oficials parcials de Ciències de l'Activitat Física i de l'Esport cursats a qualsevol facultat de l'Estat Espanyol poden, si ho desitgen, canviar de centre universitari i matricular-se a l'INEFC.
A causa de la declaració d'estat d'alarma per gestionar la situació de crisi sanitària ocasionada pel coronavirus, fins a nou avís, les oficines de l'INEFC romanen tancades.
Per presentar documents adreçats a l'INEFC, cal fer servir la Petició genèrica seguint les instruccions que s'indiquen a la pàgina.
Per a altres destinataris que no siguin l'INEFC, consulteu les diverses opcions de registre que ofereixen els Serveis de la Seu electrònica de la Generalitat.
Dijous 5 de març es va commemorar el Dia de la Dona a l'INEFC Barcelona.
Després de fer lectura del Manifest per a la igualtat per representants dels diversos estaments de l'INEFC, la Comissió d'Igualtat havia organitzat una ballada de swing per a tothom, amenitzat per uns professors de ball que van ensenyar els passos bàsics per poder fer una coreografia conjunta.
L'objectiu d'aquesta activitat va ser visualitzar les dones a l'INEFC i crear un espai per compartir i generar sinergies entre tots els estaments en un moment en què, 40 anys després de la seva creació, el col·lectiu femení de l'INEFC representa gairebé el 50% del PAS (si bé amb una clara segregació horitzontal i vertical), i representa només un 21% de l'alumnat i un 24% del professorat.
La situació excepcional derivada de l'alerta sanitària pel COVID-19 (SARS-CoV-2) ha determinat la suspensió de l'activitat acadèmica presencial de l'INEFC i el tancament de les instalꞏlacions i edificis dels nostres centres de Barcelona i de Lleida.
Per altra banda, aquesta situació d'alerta sanitària i la conseqüent limitació dels desplaçaments de les persones, ha provocat la inactivitat temporal de moltes empreses del nostre país i ha posat en situació de vulnerabilitat econòmica a moltes famílies.
L'actual context econòmic i social no facilita als estudiants i a les seves famílies l'abonament de les matrícules en els estudis que imparteix l'INEFC, el darrer termini del qual està programat pels primers dies del proper mes d'abril.
D'acord amb tot això i ateses les facultats que em confereix l'article 9.2 de la Llei 11/84, de 5 de març, de creació de l'Organisme Autònom Institut Nacional d'Educació Física de Catalunya,
Tenint en compte la incertesa sobre l'evolució de la pandèmia i de les mesures que calgui aplicar per contenir-la, i atesa l'elevada probabilitat que no sigui possible reprendre l'activitat acadèmica normal durant el que queda del curs 2019-2020, d'acord amb el president de la Generalitat, la consellera d'Empresa i Coneixement, i els rectors i rectores de les altres universitats catalanes, he resolt suspendre la docència presencial corresponent al segon quadrimestre fins a la finalització del curs.
Tota l'activitat docent restant es durà a terme de manera no presencial.
L'Assemblea Nacional d'Estudiants d'Activitat Física i Esport (ANECAFyDE) ha elaborat un vídeo per agrair als companys i companyes estudiants de Medicina i Infermeria que són als hospitals treballant a primera fila per vèncer aquesta pandèmia.
Hi han intervingut, entre altres, Pau Martos i Fama Marong, estudiants d'INEFC Lleida, i Tere Moya, alumni també d'INEFC.
Després de 3 setmanes de confinament s'han precipitat els esdeveniments i us els vull explicar perquè tingueu informació de primera mà.
La setmana passada ja us vaig anunciar que l'INEFC BCN seria una extensió de l'Hospital Clínic de Barcelona.
La decisió ja és ferma i durant aquesta setmana s'ha treballat intensament per adequar l'espai a aquesta finalitat.
Vull fer un agraïment especial a la dedicació i feina feta pel personal d'instal∙lacions que ha estat tota la setmana, i estaran també la propera, fent jornades de 10 hores diàries.
La felicitació més sincera i abrandada, crec que puc dir, de tota la comunitat de l'INEFC.
Sembla ser que entre dimecres 8 i dilluns 13 ja estarà operatiu el Clínic ‐ INEFC.
Acollir una planta suplementària del Clínic ens honora i ens ha de fer sentir orgullosos de poder contribuir a alleujar la saturació i la manca de places hospitalàries requerides per aquesta crisi.
Tot i això, els equips directius dels centres i de l'O.A. estan avaluant les possibles conseqüències per a la nostra perduda normalitat tant acadèmica com administrativa i laboral.
Ara que les universitats ja estan emetent comunicats suspenent les pràctiques i gairebé tota activitat presencial ens hem de centrar en poder finalitzar el curs 19‐20 amb la màxima normalitat possible, quan això sigui viable.
Els equips directius estan preparant alternatives a totes les possibilitats.
Quan s'acabi el confinament, en els termes que ho indiquin les autoritats sanitàries, els treballadors/es del centre de Lleida, podran retornar al seu lloc de treball.
Els que treballem a l'edifici de l'INEFC BCN, amb bastanta probabilitat, no ho podrem fer en les mateixes dates.
S'està treballant de forma coordinada amb la SGEAF i el Departament de la Presidència per cercar alternatives viables i el més còmodes possible per a tot el personal (PAS i PDI) amb l'horitzó que aquestes mesures temporals (degudes a l'ocupació de l'edifici per malalts del COVID‐19) es puguin allargar fins després de l'estiu.
Una cosa són les previsions i una altra la realitat, que pot ser millor, igual o pitjor que les previsions, però que estem obligats a preveure per estar preparats per a tots els escenaris possibles.
Quan hi hagi novetats us les farem saber de seguida.
Finalment, vull agrair a tothom l'esforç que esteu fent quedant‐vos a casa confinats i seguint les indicacions de les autoritats sanitàries, i intentant mantenir‐vos actius físicament, intel∙lectualment i laboralment el màxim possible.
Confio que quan sortim d'aquesta emergència ens puguem fer una gran abraçada en directe, no virtual com aquesta que us envio a tothom!
En resposta als desenvolupaments globals de la pandèmia COVID-19, aquest any el Dia Internacional de l'Esport per al Desenvolupament i la Pau es centra en els beneficis que les activitats físiques i esportives tenen en la salut, especialment en aquest moment d'incertesa i distanciament global.
Per això, es recomana a les persones de tot el món que siguin actives mentre experimenten mesures de contenció per fomentar la solidaritat, la comunitat, l'esperit d'equip i sensibilitzar sobre COVID-19.
Els dies internacionals són ocasions per educar al públic sobre qüestions preocupants, mobilitzar la voluntat i els recursos polítics per abordar els problemes globals i celebrar i reforçar els èxits de la humanitat.
L'esport té el poder de canviar el món; és un dret fonamental, una eina potent per a reforçar els vincles socials i promoure el desenvolupament i la pau sostenible, així com la solidaritat i el respecte.
Amb les nostres habilitats individuals i el poder col·lectiu, podem reunir-nos i compartir maneres creatives de millorar la nostra salut i benestar a través de l'esport i l'activitat física, fins i tot des dels confinaments de les nostres pròpies cases.
En el marc del Dia Internacional de l'Esport per al Desenvolupament i la Pau fins al 6 d'abril, l' Observatori Català de l'Esport encoratja a tothom que es mantingui actiu, sa i demostri solidaritat durant aquest període de distanciament físic i social.
Aquest esperit d'equip ens ajudarà a superar els reptes actuals junts i juntes.
Us deixem les nostres recomanacions per a estar actius i actives.
Ahir es va celebrar la "International Conference On Sports For Development and Peace", des de l'Índia, amb la participació del professor de l'INEFC de Lleida Dr.
Pere Lavega, que ha parlat sobre Aprendre a conviure a través dels jocs esportius tradicionals.
La conferència ha comptat amb la participació de més de 45 ponents de 16 països (Grècia, Irlanda, Sud-àfrica, Canadà, Estats Units, Regne Unit, Lituània, Pakistan, Itàlia, Espanya, França, Singapur, Israel, Zàmbia, Índia), que s'han connectat en línia atesa la situació mundial de confinament per la pandèmia del COVID-19.
L'organització del Saló de l'Ensenyament comunica que davant la situació actual i atenent les mesures de prevenció aprovades pel Departament d'Educació de la Generalitat de Catalunya en relació al COVID-19, Fira de Barcelona posposa les dates de celebració del Saló de l'Ensenyament, Futura i la Fira Internacional d ́Empreses Simulades per reconvocar-los abans del període de preinscripcions.
Aquesta decisió es prendrà conjuntament amb el Departament d'Educació i la Secretaria d'Universitats, depenent del Departament d'Empresa i Coneixement.
S'informarà as més aviat possible de les noves dates de celebració.
L'INEFClimb Championship 2020 (ICC) és un esdeveniment d'escalada que tindrà lloc a l'INEFC Barcelona que permetrà tant a l'alumnat com al professorat o PAS participar en unes jornades esportives recreatives, conèixer l'esport i formar part d'una competició interna de l'INEFC d'escalada en bloc (búlder).
Es faran blocs per a tots els nivells, amb un test de peus de gat, sorteig de material, musica i bon ambient.
Les classificatòries seran els dies 24, 26, 31 de març i les finals el 2 d'abril.
Modalitat OPEN, per a tots els nivells.
Hi haurà 20 blocs per provar en 1 h 30 m.
El Conveni preveu, entre altres, la construcció de 5 pistes de pàdel a l'INEFC Barcelona i la realització de pràctiques a la Federació
La Federació Catalana de Pàdel (FCdP) i l'Institut Nacional d'Educació Física de Catalunya (INEFC) han signat, en data 27 de febrer, un Conveni de col·laboració en temes de formació, investigació, recerca, actualització de metodologia i tecnificació en l'àmbit de l'educació física i l'esport, en matèries específiques de la pràctica del pàdel.
S'estableix un marc formal de col·laboració per proporcionar als estudiants de grau d'INEFC la possibilitat d'iniciar-se en el coneixement de l'esport del pàdel, a 3r curs, a l'assignatura d'Esports Emergents i, a 4t curs, la realització de pràctiques a la Federació.
El Conveni preveu la construcció de cinc pistes de pàdel als espais de l'INEFC de Montjuïc a Barcelona on es desenvoluparan, conjuntament, les activitats descrites i on la FCdP realitzarà les activitats federatives pròpies com ara cursos de formació de tècnics i àrbitres, tecnificació, investigació, estudis diversos i preparació de les seleccions catalanes, entre d'altres.
Pere Hernàndez, president de la FCdP, i Jordi Solà, director de l'INEFC, han coincidit a destacar que "aquest Conveni obre un marc de treball i col·laboració entre dues entitats de referència de l'esport català com l'INEFC i la FCdP, que inicia una nova etapa en el desenvolupament i la progressió de l'esport del pàdel a Catalunya".
Amb motiu del Dia Internacional de la Dona, l'Assemblea Nacional d'Estudiants de Ciències de l'Activitat Física i l'Esport (Anecafyde) ha llançat un espot amb l'objectiu de posar en valor les dones dins l'àmbit esportiu i per donar visibilitat a diferents situacions masclistes relacionades amb l'esport.
A més ha inclòs una iniciativa participativa que permet comentar i debatre a les xarxes de l'organització sobre la vestimenta esportiva, el biaix dels titulars esportius, o la visibilitat en els llibres d'educació física, entre altres.
La Federació Espanyola d'Esport de Muntanya (FEDME) ha publicat l'" Estudio sobre barranquistas en España ", estudi elaborat a partir del TFM d'Àlex Cerón, alumne va cursar el Màster en Gestió Esportiva al llarg del curs 2018-2019.
El seu TFM va versar sobre una recerca del perfil sociològic i els hàbits esportius dels practicants de barranquisme a Catalunya.
Malgrat la situació mundial tan inusual de confinament que estem vivint, a la revista Apunts.
Educación Física y Deportes no hem parat motors i tenim el plaer d'oferir-vos puntualment el número 140, corresponent al 2n trimestre de 2020.
Recordem que des d'aquest any la revista es publica únicament en versió digital (en línia) i que a partir del proper número del mes de juliol, els articles, a banda de publicar-se en format pdf en els tres idiomes (català, castellà i anglès) també es publicaran en format HTML, el que permetrà molta agilitat de visualització i vincles CrossReference.
Donant-vos molts ànims, us enviem una afectiva salutació,
Marta Castañer i l'equip de redacció.
L'objectiu general del projecte TOGETHER és la promoció dels esports i els jocs tradicionals europeus, per afavorir el diàleg intercultural inclusiu amb persones en situació de discapacitat intel·lectual d'Espanya (Almunia), França (París) i Itàlia (Altamura).
El projecte activa diferents accions corresponents a guies pràctiques de com aplicar de manera inclusiva esports i jocs tradicionals; accions de formació dels educadors dels centres de persones en situació de discapacitat (presencial i online); accions inclusives en cada territori (participant persones amb i sense discapacitat) i també un festival internacional inclusiu amb representants dels diferents socis.
Finalment, el projecte també presenta l'estudi de l'impacte positiu dels jocs esportius tradicionals sobre les actituds d'inclusió
Anys d'execució 01 gener 2019 fins 31 desembre 2020.
Des del començament del segle XXI, el "bon" govern s'ha convertit en una obligació quan les organitzacions esportives s'enfronten a casos de corrupció, dopatge, compra de partits i mala gestió.
L'objectiu general d'aquest projecte és crear una eina de governança i gestió per analitzar, comparar i ajudar les organitzacions esportives europees (ESO) a ser gestionades d'una manera més eficient i transparent.
El projecte tracta 5 buits identificats pels directius de l'ESO i la Comissió Europea: 1.
Transparència i dades obertes i 5.
La Universitat de Barcelona i la Universitat de Lleida han publicat, respectivament, la Resolució del rector de la Universitat de Barcelona relativa a la represa de les activitats acadèmiques per al curs acadèmic 2020-2021 (fase 4 del Pla de desescalada de la Universitat de Barcelona), i el Pla de contingència de la UdL, adaptació del Pla sectorial d'univesitats a la UdL de setembre de 2020, en referència a les normes per a la represa de l'activitat acadèmica en ambdues universitats.
Avui dia 1 de juliol a les 10:00 hores hi ha la següent lectura de tesi doctoral.
Es fa per mitjans electrònics i hi podeu accedir clicant l'enllaç.
Programa de Doctorat en Activitat Física i Esport
Data i hora: 1 de juliol de 2020 - 10h
Defensa de tesi per mitjans electrònics a través d' aquest enllaç
Les classes comencen el dia 9 de setembre.
Llavors per què posa acte de benvinguda dijous 12 a les 11:00 a la sala d'actes?
L'acte de benvinguda tindrà lloc una vegada començades les classes.
Entra al web de l'INEFC, Calendari i horaris i allà hi podràs trobar tots els calendaris que necessitis.
Entra al web INEFC, Preguntes freqüents, i allà trobaràs la informació sobre el carnet de la UB.
Pots reconèixer Esports de Base i Col·lectius si véns de CFGS o totes les assignatures que siguin similars a les cursades en aquest grau.
Per fer la sol·licitud, has d'emplenar el formulari que et facilitaran a Gestió Acadèmica.
La Jornada d'Acollida es fa el dia 12 de setembre a les 8:00 a l'aula G.
Les classes comencen el dia 16 de setembre.
Entra al web inefc.gencat.cat, Horaris i dates d'exàmens, allà podràs trobar tots els calendaris que necessitis.
On puc aconseguir el carnet d'estudiant?
Els carnets ja us els han subministrat.
Si teniu algun problema, podeu contactar amb Secretaria.
Pots reconèixer 800004 Esports individuals i d'adversari I i 80008 Esports col·lectius I.
Ja podeu consultar els butlletins de sumaris de les revistes en format paper rebudes a la Biblioteca de l'INEFC Barcelona en els últims mesos:
Si us interessa consultar alguna revista podeu escriure'ns prèviament un correu electrònic per a concertar una cita: [EMAIL]
Com a mesura preventiva, i per a facilitar i minimitzar els desplaçaments, també oferim la possibilitat d'enviar-vos escanejat per e-correu algun article en concret, si és del vostre interès.
Anunci de lectura i defensa de tesi doctoral del doctorand Rafel Cirer Sastre, que tindrà lloc a la Sala de Màster de l'INEFC Lleida el dia 7 de setembre.
La tesi opta a la menció internacional.
A causa de la Covid-19, no es podrà assistir presencialment com a públic però hi podeu assistir virtualment a l'enllaç: https://eu.bbcollab.com/guest/d4f23af6f1dc451a9259976323033ab3
Dilluns 7 de setembre, el doctorand Rafel Cirer Sastre va fer la lectura i defensa de la tesi doctoral amb el títol de "Troponin, Exercise and Growth Exercise-Induced Release of Cardiac Troponin in Healthy Trained Prepubertal and Pubertal Males".
L'exposició i defensa es van realitzar íntegrament en llengua anglesa i la tesi opta a la menció de doctor internacional per la Universitat de Lleida.
Aquesta tesi ha estat codirigida pel Dr.
Francisco Corbi (INEFC Lleida) i tutoritzada pel Dr.
El Tribunal avaluador de la tesi va ser compost pel Dr.
Pedro Esteves, com a vocal i membre internacional.
La tesi de l'ara doctor internacional Rafel Cirer-Sastre va rebre la qualificació provisional d'Excel·lent.
Mariona Reixach, inspectora dels Serveis Territorials d'Ensenyament, Dr.
Alfredo Joven, director de l'INEFC Lleida, i Joan Segura, representant territorial de la Secretaria General de l'Esport a Lleida, van presentar l'acte a l'INEFC Lleida
Més de tres-centes persones van assistir a la presentació del Pla català de l'esport a l'escola a l'INEFC Barcelona
El Consell Català de l'Esport, conjuntament amb la Departament d'Educació de la Generalitat, han presentat el nou projecte del Pla català de l'esport a l'escola per al curs 2019-2020 a l'INEFC de Lleida i Barcelona.
A l'INEFC Lleida hi han assistit el representant territorial de la Secretaria General de l'Esport a Lleida, Sr.
Joan Segura, que ha estat acompanyat del director de l'INEFC Lleida, Dr.
Alfredo Joven, i de la inspectora dels Serveis Territorials d'Ensenyament Sra.
Al llarg de la jornada, que ha tingut com a objectiu donar a conèixer el Pla per a aquest curs, s'han dut a terme diferents activitats per als més de cent professors i professores de l'àmbit de l'activitat física i l'esport que hi han participat.
En el cas del centre de Barcelona, hi han assistit més de tres-cent professionals de les comarques de Barcelona.
Han presentat el Pla català de l'esport a l'escola el senyor Pere Vilà, representant territorial de l'Esport de la Generalitat de Catalunya a Barcelona; Elisabeth Boloix i Berta Puig, comissionades per a Barcelona del Pla català de l'esport a l'escola, i Carolina Garzo, cap de l'Àrea de l'Esport Escolar de la Secretaria General de l'Esport.
Al llarg de tot el dia s'han impartit càpsules formatives per tal de poder aportar noves eines i recursos al professorat, amb la voluntat d'oferir alternatives d'activitats físiques que fins ara no s'imparteixen de manera habitual.
Qui organitza aquest esdeveniment?
L'organitza el Consell Català de l'Esport, la Secretaria General de l'Esport conjuntament amb la Departament d'Educació de la Generalitat de Catalunya.
L'objectiu consisteix a fer una trobada prèvia a l'inici de curs, per tal de proposar noves eines als coordinadors i les coordinadores amb l'objectiu de poder innovar amb vista al curs vinent i per fer que es puguin sentir recolzats i part d'un col·lectiu molt important que el que busca és promoure l'activitat física.
Quines novetats presenta el Pla català de l'esport 2019-2020?
En primer lloc es vol donar una continuïtat al que es va fer el curs anterior.
Intentar millorar i facilitar la tasca de coordinació i buscar ampliar el nombre d'infants que participen en el projecte, oferir nous serveis als centres i a les persones en llocs de coordinació.
Com a objectiu principal es vol incrementar les subvencions econòmiques que ja s'estan atorgant als centres i s'ha iniciat una lluita per poder atorgar un petit reconeixement econòmic a les persones que coordinen.
Finalment, alguna cosa que vulguis afegir sobre el programa i la seva eficàcia?
Primerament agrair a tots els coordinadors i les coordinadores que treballen per tal que el Pla es pugui implementar, malgrat que encara hi ha molt de desconeixement envers el programa.
L'objectiu principal és aconseguir implementar les recomanacions de la OMS d'una hora d'esport al dia.
El joc tradicional és una eina molt important que no entén d'idiomes, races ni sexe
El professor Pere Lavega, explica en una entrevista, publicada al diari Segre de Lleida, com el joc tradicional esdevé una eina de socialització molt valuosa.
Tota una vida dedicada a la investigació del joc tradicional compaginat amb el càrrec de sotsdirector de recerca de l'INEFC de Lleida, li ha permès estar en contacte amb el món de la investigació i també de les relacions humanes.
En Pere, a part de catedràtic en l'àmbit de les manifesta cions bàsiques de la motricitat, és membre del comitè consultiu de la UNESCO i President de l'Associació Europea de Jocs i Esports Tradicionals.
Lavega s'ha convertit en embaixador de la ciutat de Lleida, gràcies a la seva activitat internacional amb dos sentiments clars: el científic i el del joc tradicional.
El professor Pere Lavega afirma que el joc tradicional esdevé una eina de socialització molt important
Resum de l'acte de benvinguda al Centre de l'INEFC de Lleida
El Centre de l'INEFC de Lleida ha donat la benvinguda als 180 alumnes que entren al Grau de CAFE (98 nois i 22 noies) i al doble Grau de Primària +CAFE i en CAFE+Fisioteràpia (34 nois i 25 noies).
Els alumnes han estat rebuts per l'equip directiu que s'han encarregat d'explicar la filosofia del centre i el pla educatiu.
El director, Alfredo Joven, ha agraït que hagin triat l'INEFC de Lleida per cursar el seu projecte formatiu i els ha encoratjat a participar i aprofitar tots els recursos que el Centre de Lleida i la UdL fiquen al seu abast.
La subdirectora d'Estudis, Conchita Durán, ha estat l'encarregada d'explicar el pla docent i el subdirector de Suport i innovació, Gonzalo Gil, s'ha encarregat d'explicar els diferents espais del centre als nous alumnes, així com la coordinació dels diferents tallers de: dansa i circ, bàdminton i Rugby.
És especialment important en l'àmbit del socorrisme aquàtic perquè és el primer article internacional que proporciona informació estructurada sobre la prevenció del contagi en socorristes, els riscos potencials, els EPI i la recomanació del seu ús en rescats o atenció prehospitalària.
Considerem que és una necessitat aquest article per la necessitat d'aportar indicacions tècniques en base a l'evidència científica als professionals d'emergències de primera línia de la platja: els socorristes.
La publicació l'ha coordinat el Dr.
Silvia Aranda, professora de l'INEFC Barcelona, hi ha participat com a integrant del grup de recerca GRAFiS.